ઇન્ટરનેશનલ ડેસ્કઃ ડોનાલ્ડ ટ્રમ્પ 2016ના અમેરિકાના પ્રેસિડેન્શિયલ ઇલેક્શનમાં રશિયાએ દખલગીરી હોવાના નિવેદનથી ફરી ગયા છે. તેઓએ કહ્યું કે, હેલસિંકીમાં રશિયાના પ્રેસિડન્ટ વ્લાદિમીર પુતિનની સાથે સામૂહિક પ્રેસ કોન્ફરન્સ દરમિયાન એક વાક્ય ભૂલથી બોલી ગયા હતા. ટ્રમ્પે પોતાની સફાઇમાં કહ્યું કે, મેં 'નહીં થાય' શબ્દને બદલે 'થશે' શબ્દનો ઉપયોગ કર્યો હતો. યોગ્ય વાક્ય કંઇક આ પ્રકારે હોવું જોઇતું હતું, 'હું એવા કોઇ કારણો નથી જોતું કે, આખરે તેમાં રશિયાનો હાથ કેમ નહીં હોય.'